Sani Abacha
Sani Abacha, 20.9.1943-8.6.1998, nigeriansk officer og politiker, præsident fra 1993. Abacha havde bl.a. været forsvarsminister under Babangidas militærdiktatur, og han tog magten, efter at resultatet af et demokratisk valg var blevet annulleret af styret. Han udnævnte sig selv til præsident og lovede at gennemføre demokrati i 1996. Imidlertid fastholdt han en enevældig magtposition og styrede Nigeria med stor brutalitet indtil sin død.